Ադելհայդ Պոպ

**Ադելհայդ Պոպ** (, ի ծնե՝ **Դվորակ** (), ), Ավստրիայի սոցիալ-դեմոկրատական աշխատանքային կուսակցության ակտիվիստ, կանանց իրավունքների պաշտպան, Ավստրիայի կանանց աշխատանքային շարժման ռահվիրա։

## Կենսագրություն
Ադելհայդ Պոպը ծնվել է 1869 թվականի փետրվարի 11-ին Վիեննայում։ Եղել է ջուլհակի ընտանիքի տասնհինգերորդ երեխան, որը մահացել էր, երբ Ադելհեյդը 6 տարեկան էր։ 10 տարեկանում նա սկսել է սովորել, բայց 14 տարեկան հասակում ստիպված է եղել աշխատել ֆաբրիկայում, որպեսզի օգնի մորը, որի առողջությունը քայքայվել է բազմաթիվ ծննդաբերություններից հետո։ Եղբայրները Ադելհեյդին իրենց հետ տարել են աշխատողների հավաքներին և մի անգամ նա հավաքներից մեկում հանդես է եկել կին աշխատողների դրության մասին ելույթով, որը առաջացրել է մեծ տպավորություն։

Այդ պահից Ադելհեյդը ֆաբրիկայում ամեն օր 12 ժամ աշխատելով, երեկոյան սովորում էր գրագիտություն։ Դրանից հետո նա սկսել է կարդալ սոցիալիստները աշխատանքները և գրել հոդվածների կանանց աշխատանքային շարժման դրության մասին, իսկ հանգստի օրերին հանդես էր գալիս կուսակցական հավաքներում։

1893 թվականին ամուսնացել է Յուլիուս Պոպի հետ, որը Վիկտոր Ադլերի մոտիկ ընկերն էր։ Այդ նույն տարի, կին աշխատողների գործադուլի կազմակերպմանը մասնակցության մեջ, հայտնվել է գաղտնի ոստիկանության տեսադաշտում և հետագայում բազմիցս կալանավորվել է։ Եղել է ավստրիական *Arbeiterinnen-Zeitung* թերթի կազմակերպիչներից մեկը, որում դարձել է պատասխանատու խմբագիր։ Այդ ընթացքում լավ հարաբերություններ է պահպանել Ֆրիդրիխ Էնգելսի և Ավգուստ Բեբելի հետ, որոնք նրան շատ էին գնահատում։

1902 թվականին Պոպը եղել է «Սոցիալ-դեմոկրատական կանանց և աղջիկների համայնքի» հիմնադիրներից։ 1916 թվականին նա ընտրվել է Կանանց միջազգային սոցիալիստական քարտուղարության նախագահ` դրանով փոխարինելով Կլարա Ցետկինին։ 1918 թվականին հայտնվել է Ավստրիայի սոցիալ-դեմոկրատական աշխատանքային կուսակցության կառավարության կազմում, ինչպես նաև ընտրվել է տեղական հունգարական խորհրդի կազմում։ Հաջորդ տարի դարձել է Ազգային սահմանադրական ժողովի պատգամավոր, իսկ 1920 թվականին ընտրվել է Ավստրիայի ազգային խորհրդի մեջ, որտեղ մնացել է մինչև 1934 թվականը։

Պոպի *Der Weg zur Höhe: die sozialdemokratische Frauenbewegung Österreichs; ihr Aufbau, ihre Entwicklung und ihr Aufstieg* գիրքը նացիստների կողմից ընգրկվել է այրման ենթական գրքերի ցանկում։

Ադելհեյդ Պոպը մահացել է 1939 թվականի մարտի 7-ին Վիեննայում՝ 70 տարեկան հասակում։ Հուղարկավորված է Վիեննայի կենտրոնական գերեզմանատանը։

## Երկեր
### Հեղինակ
* Die Jugendgeschichte einer Arbeiterin — von ihr selbst erzählt. — München: Ernst Reinhardt, 1909.
* Erinnerungen. Aus meinen Kindheits- u. Mädchenjahren. Aus der Agitation und anderes. — Stuttgart: Dietz, 1915.
* Der Weg zur Höhe: die sozialdemokratische Frauenbewegung Österreichs; ihr Aufbau, ihre Entwicklung und ihr Aufstieg. — Wien: Frauenzentralkomitee der Sozialdemokratischen Arbeiterpartei Deutschösterreichs, 1929.

### Պատասխանատու խմբագիր
* Gedenkbuch 20 Jahre österreichische Arbeiterinnenbewegung, 1912.

## Ծանոթագրություններ

## Գրականություն
* Czeike, Felix. . — Band 4. — Wien: Kremayr & Scheriau, 1995. — ISBN 3-218-00546-9. — S. 575.

## Արտաքին հղումներ
* Ադելհեյդ Պոպը ավստրիական խորհրդարանի պաշտոնական կայքում
* Կենսագրությունը Վիեննայի համալսարանի կայքում
* Mengel, Monika. Starke Frauen: Adelheid Popp, Arbeiterin

Կատեգորիա:Ավստրիացի լրագրողներ
Կատեգորիա:Ավստրիացի գրողներ
Կատեգորիա:Կաթվածից մահացածներ
Կատեգորիա:Ավստրիացի կին գրողներ
Կատեգորիա:Մարքսիստներ
Կատեգորիա:Ավստրիացի հեղափոխականներ
Կատեգորիա:Վիեննայի կենտրոնական գերեզմանատանը թաղվածներ
Կատեգորիա:Ավստրիացի ֆեմինիստներ
Կատեգորիա:Ավստրիայի սոցիալ-դեմոկրատական կուսակցության անդամներ
Կատեգորիա:Սոցիալիստ ֆեմինիստներ
Կատեգորիա:Ավստրիայի քաղաքական գործիչներ
Կատեգորիա:Կանանց իրավունքների իրավապաշտպաններ